സംസ്ഥാനത്ത് ആദ്യ ഡോസ് വാക്സിനേഷന് 90 ശതമാനം കടന്നു ഡെങ്കി പനിയെ സംബന്ധിച്ച് തെറ്റായ പ്രചാരണങ്ങള് നടക്കുന്നു ആരോഗ്യമന്ത്രി വീണ ജോര്ജ് തിരുവനന്തപുരം : കേരളത്തില് കോവിഡ് വാക്സിനേഷന് ആദ്യ ഡോസ് 90 ശതമാനം കടന്നുവെന്ന് ആരോഗ്യമന്ത്രി വീണ ജോര്ജ് പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അഞ്ചു സംസ്ഥാനങ്ങളില് ഇത് നൂറ് ശതമാനത്തിന്റെ അടുത്താണെന്നും മന്ത്രി പറഞ്ഞു. ഇതുവരെ 2,39,67,633 2.39 കോടി ആളുകള്ക്ക് ആദ്യ ഡോസ് നല്കി. കോവിഡ് പ്രതിരോധത്തില് സംസ്ഥാന സര്ക്കാരിന്റെ നേട്ടമാണിതെന്ന് മന്ത്രി ചൂണ്ടിക്കാട്ടി. വാക്സിന് എടുക്കാത്തവരിലാണ് മരണസംഖ്യ കൂടുതല് എന്നു പറഞ്ഞ മന്ത്രി വാക്സിനെടുക്കാന് വിമുഖത പാടില്ലെന്നും വ്യക്തമാക്കി. സാമൂഹിക അകലം ഉള്പ്പടെയുള്ള കാര്യങ്ങള് ജനങ്ങള് കൃത്യമായി പാലിച്ചെങ്കില് മാത്രമേ ഇപ്പോഴുള്ള ഇളവുകള് തുടര്ന്ന് കൊണ്ടുപോകാന് സാധിക്കൂ എന്ന് മന്ത്രി ഓര്മിപ്പിച്ചു. കോവിഡ് പ്രതിരോധത്തില് വിട്ടുവീഴ്ച വരുത്തരുതെന്നും മന്ത്രി പറഞ്ഞു. ഡെങ്കി പനിയെ സംബന്ധിച്ച ചില തെറ്റായ പ്രചാരണങ്ങള് നടക്കുന്നുണ്ടെന്നും മന്ത്രി സൂചിപ്പിച്ചു. ഡെങ്കിക്ക് നാല് വകഭേദങ്ങളാണ് ഉള്ളത്. ഇതില് രണ്ടാം വകഭേദം പുതുതായി ഉണ്ടായെന്ന രീതിയില് പ്രചാരണം നടക്കുന്നുണ്ട്. ഇത് തെറ്റാണ്. 2017ല് രാജ്യത്ത് കേരളം ഉള്പ്പടെ പല സംസ്ഥാനങ്ങളിലും ഈ വകഭേദം റിപ്പോര്ട്ട് ചെയ്തിരുന്നു. ഡെങ്കി വകഭേദങ്ങളില് ഏറ്റവും അപകടകരമായത് ഇതാണ്. മന്ത്രി കൂടിച്ചേര്ത്തു. Tags